༈།།རང་གི་སྤྱོད་ཚུལ་ལ་གཞིག་པའི་ཁྲེལ་བདས་ཀྱི་གླུ་སྙིང་རླུང་དྲག་པོས་བསྐྱེད་པའི་ཡིད་ཀྱི་ཆུ་གཏེར་འཁྱིལ་པའི་རྦ་རླབས།
ཅེས་བྱ་བ།ཀྱེ་མ་ཀྱི་ཧུད།དལ་འབྱོར་རིན་ཆེན་གླིང་ནས་ལག་སྟོང་དུ།།འགྲོ་ལ་མི་འགྱོད་གཏན་དུ་ཐར་དཀའ་བའི།།སྲིད་པའི་གཟེབ་ཏུ་ཆུད་ལ་མི་འཇིགས་པའི།།སྙིང་སྲན་
ཅན་ཁྱོད་འདི་དོན་མཉན་པར་གྱིས།།ས་སྟེང་འདི་ན་བརྒྱུད་སྲོལ་མང་མཆིས་ཀྱང་།།རྡོ་རྗེ་འཆང་ནས་རྩ་བའི་བླ་མའི་བར།།ཀཾ་ཚང་ཡིད་བཞིན་ནོར་བུའི་གསེར་ཕྲེང་འདི།།བསམ
ཀྱི་ན་བསམ་གྱི་ན་སླར་ཡང་ངོ་མཚར་ཆེ།།མཚན་ནས་འབོད་པར་འདོད་ཀྱང་དབང་མེད་དུ།།མགྲིན་པའི་ལམ་ནས་དབྱུངས་པར་མི་བཟོད་པའི།།འཇམ་མགོན་རྗེ་བཙུན་དོན་གྱི་སངས་
རྒྱས་དེས།།སྲིད་མཚོའི་རྦ་དྲག་རུམ་ནས་བདག་བཏོན་ཏེ།།སྨིན་གྲོལ་གདམས་ཟབ་མ་མའི་ཕང་པ་རུ།།མན་ངག་འོ་མ་བསྣུན་ནས་བསྐྱེད་པཅིངས་ཤིང་།།ཕ་ཡི་རྒྱལ་སྲིད་ལག

བྱིན་པའི་བུ།།མཁའ་ཁྱབ་རྡོ་རྗེར་འབོད་པའི་སྙིང་རུལ་ཁྱོད།།ཤེས་བཞིན་མེད་བཞིན་ནོར་བུ་ཕྱི་ས་ཡི།།ཁུང་ཟུར་འདོར་ལ་འབད་པས་ཞུགས་འདྲ་བ།།ཆོས་ཀྱི་རྒྱལ་སྲིད་མཆོག
འདི་མི་བསྐྱང་བར།།ཕྱིར་ཕྱིར་འཁོར་བའི་སྲང་མདོར་སྤང་འཁྱམས་བགྱིད།།རབ་ཞིའི་དགའ་ཚལ་གོམ་ན་ཡོད་བཞིན་པོར།།འཁོར་བའི་མེ་མདག་འོབ་ཏུ་རྒྱུག་པར་བྱེད།།ཀྱི་ཧུད
ཀྱི་ཧུད་དམུ་རྒོད་ཁྱོད་རེ་འཁྲུལ།།ཀྱེ་མ་གྱི་ཧུད་ཡབ་ཅིག་རྗེ་བཙུན་དེས།།ཐུགས་རྗེའི་ཆར་གྱིས་གཏན་དུ་བརླན་མཛད་ཀྱང་།།ཕྱིར་ཕྱིར་རང་རྒྱུད་ཞིང་ས་རེངས་ཤིང་སྐམ།།གདམས་
ཟབ་གཤོལ་གྱིས་ཞིབ་མོར་མེད་ན་ཡང་།།རྒྱུད་སྲེད་ལྕགས་ཀྱི་ཐ་བ་བཞིན་དུས།།བསླབ་གསུམས་བུའི་ས་བོན་ལེགས་འཐོར་ཡང་།།སྣོད་ངན་ཀྱང་གི་ངོས་བཞིན་ཆག་མི་བཅུབ།།
བྱང་ཆུབ་སེམས་མཆོག་མྱུ་གུ་བསྐྱེད་ན་ཡང་།།ཕྱོགས་འཛིན་བདུད་ཀྱི་མེ་ལྕེས་བྲལ་བར་བྱས།།བསྐྱེད་རྫོགས་འབྲས་བུ་སྦྱིན་པར་རེན་ཡང་།།ལེ་ལོ་རྣམ་གཡེངས་འདུ་འཛིའི་སད་ཀྱིས
ཟེར།།རྗེ་ཡི་བཀའ་ཟིན་ཆུང་ངུ་གསོན་བྱེད་པའི།།མདོ་མེད་སྙིང་རིང་པོ་ཁྱོད་དེ་རེ་ཐེལ།།ད་ནི་ད་ནི་ན་ཚོད་པལ་ཆེར་ཡོལ།།ངོ་ནུབ་སྡོང་བའི་གདེང་ནི་མེད་བཞིན་དུ།།དགོས་

པའི་གཏན་འདུན་སྒྲུབ་པར་མི་ཁོམས་བཞིན།།ཚེ་འདིའི་གྲབ་ཡུལ་གཤོམས་པའི་སྨྱོན་པ་ཁྱོད།།བསམ་བཞིན་བསམ་བཞིན་ད་ནི་སྙིང་རླུང་ལྡངས།།བཅོས་པ།
སྐྱབས་འགྲོ་བཅོས་མའི་སྙིང་རྗེ་དང་།།བཅོས་མའི་མོས་གུས་བཅོས་མའི་དག་སྣང་སོགས།།བཅོས་མའི་བླ་ཚུགས་བཅོས་མའི་བྱང་ཆུབ་སེམས།།བཅོས་མའི་ལྷ་སྒོམ་བཅོས་མའི
ཟོལ་སྤྱོད་འདིས།།རང་ཉིད་བསླུ་བར་ཤེས་བཞིན་མི་འགྱོད་པར།།ད་དུང་བཟང་པོར་བཅུ་འདི་ཞེ་རེ་ཁྲེལ།།བསྟན་དོན་བགྱིད་སྙམ་རང་དོན་ཁོ་ནར་འབད།།དགེ་བར་རློམས་ཀྱང་
སྡིག་པའི་སྣྲོན་མར་སོང་།།གཞན་ཕན་ཡིན་སྙམ་ངན་གཡོས་པ་རྒན་བསླུས།།ཇི་ལྟར་བྱས་ཀྱང་ལོག་འཚོ་འབའ་ཞིག་སྤྱོད།།གང་ལྟར་བྱས་ཀྱང་ཆོས་བརྒྱད་དབང་དུ་སོང་།།ཞག
རེ་སོང་བཞིན་དུག་ལྔ་ཕྱིར་ཕྱིར་རྒྱས།།ཐུན་རེར་བསྒོམ་ཞིང་དད་པ་མར་མར་འགྲིབ།།སྡོམ་གསུམ་བསྲུང་བྱའི་བསླབ་པ་རྩྭ་བཞིན་དོར།།ཆགས་སྡང་འཇིག་རྟེན་འདུན་མ་ཁོ་ནས་ཟེལ།།
སྐད་ཅིག་ཙམ་ཡང་དགེ་བློ་སྐྱེ་དཀའ་ཞིང་།།ཡུད་ཙམ་རེ་ལ་སྡིག་སེམས་བརྒྱ་སྟོང་འབྱ།།རང་ལ་ལྟོས་ཚད་མགོ་བོ་གདུགས་ལྟར་བསྐོར།།ངན་འགྲོའི་གཡང་སར་འཕེན་ནུས་སྙིང

སྟོབས་ཅན།།ཕྱི་ཚུལ་གཏན་དུ་བསམ་གཏན་ལ་འབད་ཀྱང་།།ནང་དུ་ཚེ་འདིའི་འདུ་འགོད་ཤོམར་བསྐྱེད།།ལས་འབྲས་རྣམ་སྨིན་སྤང་བླང་ཤེས་བཞིན་དུ།།ཁྱད་གསོད་བདག་རྒྱལ
གཞན་ཕམ་ཁོ་ན་བསྒྲུབས།།སྒྲུབ་པ་རྒྱུད་བསྟན་པ་འཛིན་སྤེལ་བགྱིད་རློམས་ནས།།ཐུབ་བསྟན་བཤིགས་པའི་ཐབས་ཚུལ་འབའ་ཞིག་སྤྱོད།།ཀྱེ་མ་ཀྱི་ཧུད་ཆོས་ཀྱི་རྒྱལ་པོའི་
བུ།།གདོང་ལྔའི་གསོབ་དུ་སྤྲེའུ་ཞུགས་འདྲ་བདག།དོན་བརྒྱུད་རྒྱལ་ས་ཤོར་བའི་སྣང་ཚུལ་འདིར།།བསམ་བཞིན་བསམ་བཞིན་ད་ནི་སྙིང་རླུང་ལྡང་།།སླར་ཡང་དཔྱད་ཅིང་རང་ལ
ཞེ་རེ་ཁྲེལ།།ལེགས་པར་གཞིག་ན་རང་ལ་དོ་ཡང་ཚ།།ད་རན་ད་ངན་སྙིང་རུས་བསྐྱེད་རེ་རན།།ཡར་ལྟོས་ཡར་ལྟོས་ཕ་ཡི་གཤེགས་ཤུལ་ལྟོས།དེ་སོམས་དེ་སོམས་སྒྲུབ་བརྒྱད་བསྟན
པ་སོམས།།དཟུངས་དཟུངས་ཆོས་ཀྱི་རྒྱལ་སྲིད་ཟུངས།།ཉིན་གཅིག་འབད་ཀྱང་བསྐལ་བརྒྱར་སྡུག་བསྔལ་བའི།།འདིར་སྣང་འཁོར་བའི་བྱ་བས་ཅི་ཞིག་བྱ།།སྐྱེད་འདོད་བདུད
ཀྱི་གཡབ་མོར་མ་ཞེན་ཅིག།ཐ་མར་གོས་ཀྱི་སྲེད་པ་བོར་ལ་ཞོག།གཏུམ་མོ་བདེ་དྲོད་འབར་བའི་གོས་བཟང་ལ།།ངོ་ཚ་ཁྲེལ་ཡོད་སྒྲོག་བུས་བརྒྱན་པ་གྱོན།།ཐ་མལ་ཟས་ཀྱི་

ཞེན་པ་སྒྱུར་ལ་ཐོང་།།ཟག་མེད་བསམ་གཏན་བཅུད་རྩིའི་རོ་བཅུད་མྱོང་།།ཐ་མལ་གྲོགས་ཀྱི་སྣང་བ་རིང་དུ་སྤོངས།།ཤེས་རབ་འོད་གསལ་འཁོར་ཡུག་གྲོགས་སུ་བརྟེན།།
ཐ་མམ་ལ་སྤྱོད་པའི་མཛེས་ཁྲིགས་གང་དགར་དོར།།ཐུགས་འཕྲད་ཟད་ཀར་ཁྱེར་པའི་བརྟུལ་ཞུགས་སྤྱོད།།ལོ་བརྒྱར་འབད་ཀྱང་འབྲས་མེད་ཕུང་ཁྲོལ་རྒྱུ།།ད་སྐྱུར་ད་སྒྱུར་འཇིག།
རྟེན་བྱ་བ་སྒྱུར།།སྐད་ཅིག་ཤར་བས་བསྐལ་སྟོང་མུན་འཇོམས་པའི།།འོད་གསལ་ཕྱག་རྒྱ་ཆེན་པོའི་ཉམས་ལེན་སྐྱོངས།།ད་སྒྲུབ་དེ་སྒྲུབ་གཏན་གྱི་འདུན་མ་སྦུབས།།ད་བསྡུང་།།
ད་་་སྟུང་དགོས་མེད་བློ་སྣ་བསྙུངས།།རང་གི་ས་རང་ཉིད་མ་བསླུ་ཕ་ཡི་བུ།།བཀའ་བརྒྱུད་རྒྱལ་ས་ཟུངས་ཤིག་ཕ་ཡི་བུ།།།།དེ་སྐད་ཅེས་རང་གི་སྣང་ཚུལ་ལ་གཏི་ནས་ཁྲེལ་ཏེ་
བརྗོད་པ་པོ་འསངས་རྒྱས་ཀརྨ་པའི་མཚན་གྱི་ག་ཡར་ཁྲལ་ཁུར་དུ་ཁྱེར་ཕ་བཅོ་ལྔ་པར་འབོད་པ་དེས་སོ།།།།